**Leírás**

**Kivonatok fajtái:**

• születési

• házassági

• bejegyzett élettársi kapcsolat

• halotti

Az anyakönyvi kivonatot az érintett vagy az általa meghatalmazott személy kérheti. Kiskorú esetén szülője vagy a szülő által meghatalmazott személy részére állítható ki az okmány. Halotti anyakönyvi kivonat kiadható a hozzátartozó részére, vagy (bírósági, földhivatali, hagyatéki eljárásban) annak, akinek jogos érdeke fűződik a haláleset tényének igazolásához, amennyiben a kérelmező az érdeket igazolja.

Az ügyet intéző iroda címe 3352 Feldebrő, Kossuth Lajos út 31..

**Ügyfélfogadási időpontok:**

Hétfő: 7:30-12:00-12:30-16:00

Kedd: szünetel

Szerda: 7:30-12:00-12:30-16:00

Csütörtök: 7:30-12:00-12:30-16:00

Péntek: szünetel

**Ügyintéző**

|  |  |
| --- | --- |
| Név: | Kozma-Kékesi Gitta |
| Titulus: | Anyakönyvvezető |
| Telefonszám: | +36 36 580 012 |
| E-mail: | gitta.kekesi@verpelet.hu |
| Cím: | 3352 Feldebrő, Kossuth Lajos út 31. |

**Igénylő, kötelezett**

Kérelmező

**Az ügyintézés kezdeményezhető**

Ügyintézőnél

**Ügyintézési határidő**

8 munkanap

**Az ügyintézés díja**

3000 forint

Az illetéktörvényben meghatározott esetekben illetékmentes.

**Az alkalmazott jogszabályok**

Az anyakönyvekről, a házasságkötési eljárásról és a névviselésről szóló, többször módosított 1982. évi 17. számú törvényerejű rendelet, valamint ennek végrehajtására kiadott 6/2003. (III. 7.) BM rendelet. Az általános közigazgatási rendtartásról szóló 2016. évi CL. törvény

**Az ügyintézéséhez szükséges iratok**

Személyes jelenlét esetében a kérelmezőnek hitelt érdemlően igazolnia kell személyazonosságát (érvényes személyi igazolvány, érvényes útlevél, 2001. január 1. után kiállított vezetői engedély, a rendőrségen felvett jegyzőkönyv ellopott vagy elvesztett okmányról) és lakcímét (lakcímigazolvány). Ha a kérelmező nem saját részére kéri a kivonatot és nem közeli hozzátartozó (felmenő, leszármazó, testvér, házastárs), két tanúval hitelesített írásbeli meghatalmazás is szükséges.

Levélben történő megkeresés esetében a megkeresésnek tartalmaznia kell a kérelmező adatait, a felhasználás célját, és a kérelmező saját kezű aláírását. Ha nem saját anyakönyvi bejegyzéséről kéri a kivonat kiállítását, az érintett személyi adatai, valamint amennyiben nem közeli hozzátartozó a kérelmező (felmenő, leszármazó, testvér, házastárs), két tanúval hitelesített írásbeli meghatalmazás megküldése is szükséges.